Sancte ecclesie Sancti Vincentii martiris que est constructa infra muros Matiscensis civitatis. Ego Leutberga femina, cogitans de Dei misericordia et ut ipse animam meam ab inferno eripiat, propterea dono ad ipsam casam Dei aliquid ex rebus meis sitas in pago Matisconensi, in agro Fusciacensi, in villa Vincella; hoc est curtilus cum vinea insimul tenente, qui terminat a mane terra Sancti Stephani, a medio die via publica, a sero terra Ramfredi, a circio rivo volvente. Et dono ei in ipsa villa vineam que terminat a mane terram Sancti Stephani, a medio die et a sero vias publicas, a cercio terram Arbaldi. Et dono ei, subtus Vincellam, pratum quem de Vulflagio conquisivi, qui terminat a sero Sancti Vincentii, a medio die terra Sancti Stephani, a circio terra Flotherti. Si quis donationem istam contradixerit, quatuor uncias auri componat. S. Leutberge que donavit. S. Airardi. S. Adalardi. S. Warnerii. S. Queltonis. S. Maimbodi. Data per manum Humberti.